b'\n_START_ARTICLE_\nPain & Gain\n_START_SECTION_\nArgument\n_START_PARAGRAPH_\nL\'acci\xc3\xb3 de la pel\xc2\xb7l\xc3\xadcula comen\xc3\xa7a el juny de 1995. Daniel Lugo (Mark Wahlberg) est\xc3\xa0 fent exercici fora del Sun Gym quan la policia comen\xc3\xa7a a arribar, aleshores es veu obligat a fugir del lloc i en el trajecte \xc3\xa9s atropellat per una patrulla._NEWLINE_Despr\xc3\xa9s la hist\xc3\xb2ria retrocedeix uns mesos. Lugo \xc3\xa9s un intrigant i recentment alliberat convicte que ha complit condemna per frau al Medicare. Treballa com a entrenador personal al Sun Gym on entrena un client, Victor Kershaw (Tony Shalhoub); un home de negocis multimilionari. El propietari del Sun Gym, John Mese (Rob Corddry), el contracta per a incrementar el nombre de socis i fer que el gimn\xc3\xa0s siga un lloc punter en quant a peses i m\xc3\xbasculs. Lugo triplica els socis del gimn\xc3\xa0s en sis setmanes i es fa amic de l\'entrenador Adrian Doorbal (Anthony Mackie). Doorbal, un culturista que usa esteroides que el deixen impotent. Lugo aviat desitja els ingressos i l\'estil de vida aconseguits per un nou membre del gimn\xc3\xa0s que comen\xc3\xa7a a entrenar: Kershaw, el qual creu que Lugo \xc3\xa9s un estafador. Inspirat per l\'orador motivacional Johnny Wu (Ken Jeong), Lugo decideix ser un "executor" i trama un pla per a Kershaw. Torturar-lo i extorquir-lo per a quedar-se amb els seus diners i possessions._NEWLINE_Lugo recluta a Doorbal i a l\'ex-convicte, Paul Doyle (Dwayne Johnson), que havia sigut alliberat despr\xc3\xa9s d\'una addicci\xc3\xb3 a la coca\xc3\xafna i ara s\'est\xc3\xa0 convertint al cristianisme. Doyle es nega en principi, per\xc3\xb2 canvia quan el seu pastor intenta seduir-lo sexualment. Aquesta "Colla del Sun Gym" intenta capturar a Kershaw en sa casa, per\xc3\xb2 ho avorten despr\xc3\xa9s de veure\'l amb la seua fam\xc3\xadlia beneint el S\xc3\xa0bat. En el seu segon intent, compren vestits ninja i un vestit verd per al seu segrest, encara que el pla fracassa perqu\xc3\xa8 la v\xc3\xadctima tenia diferents BMW i es confonen._NEWLINE_En el seu tercer intent, Doorbal l\'electrifica amb un t\xc3\xa0ser i el segresten. Porten Kershaw a un magatzem que Lugo havia aconseguit gr\xc3\xa0cies a un amic. El magatzem, en lloc de tenir equips de gimn\xc3\xa0stica com Lugo i els altres pensaven, en realitat est\xc3\xa0 ple de joguines sexuals. Els segrestadors canvien les seues veus, per\xc3\xb2 Kershaw reconeix a Lugo per la seua col\xc3\xb2nia barata. D\'aquesta manera Kershaw sap que el seu dest\xc3\xad est\xc3\xa0 fumut, donat que sap que Lugo \xc3\xa9s el seu segrestador. Despr\xc3\xa9s d\'aix\xc3\xb2, els tres segrestadors van al Gym a persuadir l\'advocat que els signe un document on Kershaw els cedeix tota la seua fortuna. Desafortunadament per a ells, era necess\xc3\xa0ria la pres\xc3\xa8ncia de la v\xc3\xadctima per a dur a terme el tr\xc3\xa0mit; i per tant Lugo ha d\'obligar la seua v\xc3\xadctima a signar-ho amb els ulls embenats ja torturat i se surt amb la seua.\n_START_SECTION_\nDifer\xc3\xa8ncies entre la pel\xc2\xb7l\xc3\xadcula i la hist\xc3\xb2ria real\n_START_PARAGRAPH_\nLa pel\xc2\xb7l\xc3\xadcula retrata la colla del Sun Gym com composta per tres membres principals (Daniel Lugo, Adrian Noel Doorbal i Paul Doyle) i dos c\xc3\xb2mplices John Mese (l\'amo del Sun Gym i el comptable del Miami Shores que notaritza els documents de Kershaw -en realitat els de Marc Schiller- per Lugo) i la stripper Sorina Luminita (basada en Savina Petrescu), que va reclutar Lugo -com digu\xc3\xa9- perqu\xc3\xa8 servira com la "capsa dels dol\xc3\xa7os" de la banda. En realitat la banda era m\xc3\xa9s gran, el personatge de Doyle \xc3\xa9s una composici\xc3\xb3 de diverses persones reals que no estaven representades en la pel\xc2\xb7l\xc3\xadcula, tals com Carl Weekes i Jorge Delgado i la n\xc3\xb2via de la vida real de Doorbal (Cindy Etheridge) que va ajudar a treure sang de les parets dels condominis de Doorbal despr\xc3\xa9s que aquest hagu\xc3\xa9s esquarterat els cossos de Griga i Furton. A m\xc3\xa9s, a difer\xc3\xa8ncia de Sorina, que en la pel\xc2\xb7l\xc3\xadcula Lugo li la passa a Doyle; Savina i Lugo van romandre junts com a parella i es van comprometre, fugint junts a les Bahames (amb els pares de Lugo). Jugadors de la vida real, a m\xc3\xa9s dels esdeveniments es detallen l\'article del Miami New Times, "Requadre: elenc de personatges"._NEWLINE_En la pel\xc2\xb7l\xc3\xadcula Victor Kershaw diu que va n\xc3\xa9ixer a Bogot\xc3\xa0, Col\xc3\xb2mbia. El seu hom\xc3\xb2leg de la vida real, Marc Schiller, va n\xc3\xa9ixer a Argentina._NEWLINE_Schiller i Lugo no es fan amics; Schiller en realitat desconfiava de Lugo. Era Delgado (que va treballar per Schiller, igual que l\'esposa de Delgado), qui es va fer amic de Lugo i va dirigir a Schiller; i va ser en el magatzem de Delgado (no el de Schiller) on els segrestadors van torturar a Schiller durant tot un mes, mentre l\'extorquien, abans de ni tan sols intentar matar-lo._NEWLINE_Savina Elena Petrescu (retratada en la pantalla de Bar Paly com a Sorina Luminita), era en realitat una font d\'or en la seva etapa bona de stripper. Era la senyoreta Romania i tamb\xc3\xa9 exmodel de Penthouse._NEWLINE_En la pel\xc2\xb7l\xc3\xadcula, Victor Kershaw amb els ulls tancats reconeix a Lugo per la seva col\xc3\xb2nia. En la realitat Marc Schiller va recon\xc3\xa8ixer la seva veu.'